User:Arm89S/sandbox

= Պխուկետ (քաղաք) = Պխուկետը քաղաք է Պխուկետ կղզու հարավ-արևելքում, Թաիլանդ. Այն Պխուկետ նահանգի մայրաքաղաքն է: 2020 թվականի տվյալներով քաղաքի բնակչությունը կազմում էր 79,308 մարդ: Այն ընդգրկում է Մյոնգ Պխուկետ շրջանի Թալաթ Յաի (թայ.-ตลาดใหญ่) և Թալաթ Նուեա (թայ.-ตลาดเหนือ) ենթաշրջանները (տամբոնները): Պխուկետը գտնվում է Բանգկոկից դեպի արևելք 862 կմ հեռավորության վրա:

Պատմություն
Պխուկետը Թաիլանդի ամենահին քաղաքներից մեկն է: Այն Մալակկա թերակղզու արևմուտքում գտնվող կարևորագույն նավահանգիստն էր, որտեղ առաջին անգամ վայրէջք կատարեցին չինացի ներգաղթյալները: Պխուկետի Հին Քաղաքը մի թաղամաս է` իր տասը փողոցների վրա գտնվող պատմական կառույցներով: Այս հին կառույցները ցուցադրում են Պխուկետի երբեմնի բարգավաճումը: Դրանք կառուցվել են այն ժամանակ, երբ անագի արդյունահանումը արդյունաբերության կարևոր ճյուղ էր համարվում կղզում: Նրանց ճարտարապետական ոճը կոչվում է Չինա-Պորտուգալական, որի բնութագիրը մեկ կամ երկհարկանի շենքերն են` նեղ ճակատամասով, որը փոխհատուցվում է բավականաչափ խորությամբ: Սալիկները, դռները, ծակոտկեն պատուհանները և ալյ հատվածներ ստեղծվել են չինական և եվրոպական ոճերի համատեղ ազդեցությամբ:Պխուկետի Հին Քաղաքը 2.7 կմ2 մակերեսով տարածք է, որը կազմում է ընդհանուր առմամբ 210 ռաի: 2019 թվականից Գեղարվեստի բաժանմունքը և Պխուկետի նահանգային իշխանությունները նախապատրաստել են մի առաջարկ` ուղղված ՄԱԿ-ի կրթական, գիտական և մշակութային կազմակերպությանը (ՅՈՒՆԵՍԿՕ)` ներառելու Պխուկետի Հին Քաղաքը Համաշխարհային Ժառանգության ցանկում: 2004 թվականի մարտի 13-ից Պխուկետը պաշտոնապես ստացավ քաղաքի կարգավիճակ և սկսեց անվանվել Պխուկետ Քաղաք: